BANJALUKA - Na banjalučki aerodromu upravo je sletio prvi avion kompanije "Ryanair", koji je letio iz Stokholma.

Avion je tradicionalno dočekan vodenim topovima.

Na aerodrom su avion dočekali Željka Cvijanović, predsjednik Vlade RS, Igor Radojčić, gradonačelnik Banjaluke, Natalija Trivić, načelnica Odjeljenja za kulturu, turizam i socijalnu politiku, Neđo Trninić, ministar saobraćaja i veza RS, Milenko Đaković, gradonačelnik Prijedora i Predrag Gluhaković, ministar trgovine i turizma RS.

Duško Kovačević, direktor Aerodroma RS rekao je da je ovo veliki dan kako za Banjaluku, tako i za RS.

"Mi ćemo svakako nastojati da proširimo saradnju sa još nekim kompanijama i da građanima ponudimo još neke interesantne destinacije na koje bi mogli letjeti", rekao je Kovačević

Avion kompanije „Ryanair“ koji je sleti u 10.10 na banjalučki aerodrom, trebalo bi uskoro da poleti za Stokholm.

Cvijanovićeva je kazala da je ovo istorijski dogadjaj za RS.

"Ovo je jedan od najznačajnijih dogadjaja za RS i njene građane. Pregovori za uspostavljanje avio-linija su trajali godinama i izuzetno mi.je drago da je to sada realizovano", ističe Cvijanovićeva.

Vladimir Milićević, pilot koji je upravljao avionom koji je doletio iz Stokholma rekao je da je let protekao uredno.

"Let je protekao uredno, ali je bilo turbulencija jer je duvao jak južni vjetar, a na banjalučki aerodrom smo došli da ostanemo, odnosno da nastavimo saradnju", naveo je Milićević.

Vezane vijesti:

Sve spremno za prvi let Banjaluka – Stokholm, građani nestrpljivo čekaju​